มหัศจรรย์โรงละครดิจิตอล
รายชื่อตอน

| ตอน | ชื่อ | วันที่เผยแพร่ครั้งแรก |  |
| --- | --- | --- | --- |
| 1 | "บทนำ" | 13 ตุลาคม ค.ศ. 2023 (2023-10-13) |  |
  หลังจากที่สวมชุดแว่นความเป็นจริงเสมือน หญิงสาวคนหนึ่งก็เข้ามาติดอยู่ในเกมคอมพิวเตอร์แนวคณะละครสัตว์ที่มีตัวละครคือปัญญาประดิษฐ์ เคน, ผู้ช่วยของเขา บับเบิ้ล และมนุษย์ที่ถูกขังอื่น ๆ อีกหกคนคือ แจกซ์, รากาธ่า, แกงเกิ้ล, คิงเกอร์, ซูเบิ้ล และ คอฟโม่ หญิงสาวคนนี้จำชื่อตนเองไม่ได้ จึงได้ถูกตั้งชื่อใหม่ว่าพอมนี่ และพบว่ามีประตูที่มีคำว่า "ทางออก" แต่เคนยืนกรานว่าเป็นภาพหลอน ระหว่างที่เคนส่งทั้งกลุ่มไปจัดการกับกล๊อยค์ รากาธ่ากับแจกซ์พาพอมนี่ไปพบกับคอฟโม่ แต่กลับพบว่าคอฟโม่ได้คลุ้มคลั่งและ "กลายเป็นนามธรรม" พอมนี่พยายามตามเคนมาช่วยหลังจากที่คอฟโม่ทำให้รากาธ่ากลิตช์ แต่พอมนี่เปลี่ยนใจทิ้งรากาธ่าหลังจากที่พบประตูทางออก พอมนี่เข้าประตูทางออกนั่นและพบกับเขาวงกตที่เต็มไปด้วยห้องสำนักงานมากมาย และโผล่มาออกที่ "ห้วงเวิ้ง" ในที่สุด เคนได้พาพอมนี่ออกจากห้วงเวิ้งและช่วยคนอื่นจากความโกลาหลที่คอฟโม่ก่อ หลังจากที่เคนกักขังคอฟโม่ไว้ในห้องใต้ดินรวมกับคนอื่น ๆ ที่ "กลายเป็นนามธรรม" เคนก็สารภาพว่าได้สร้างประตูทางออกไว้จริง ๆ เพื่อสนองความต้องการของชาวแก๊ง แต่ไม่รู้ว่าจะให้ประตูดังกล่าวโผล่ไปออกที่ไหนดีจึงไม่สมบูรณ์ จากนั้นเคนประกาศว่าการพจญภัยเสร็จสิ้นแล้ว และให้อาหารเสมือนที่ไม่จำเป็นต่อร่างกายกับชาวแก๊งเป็นรางวัล โดยพอมนี่ก็เข้าร่วมอย่างเงียบ ๆ
| 2 | "ขนส่งของหวานวิปโยค!" | 3 พฤษภาคม ค.ศ. 2024 (2024-05-03) |  |
  เคนส่งชาวแก๊งไปยังด่านใหม่ที่ชื่อ "อาณาจักรหุบเขาขนมหวาน" เพื่อไปชิงน้ำเชื่อมเมเปิลที่ถูกขโมยไปโดยกลุ่มโจรซึ่งเป็นตัวละครที่ผู้เล่นไม่ได้ควบคุม (NPC) ระหว่างการไล่ล่า เกิดรถชนกัน ทำให้เกิดกลิตช์ ทำให้พอมนี่กับหัวหน้าโจรที่ชื่อกัมมี่กูหลุดออกจากแผนที่ หลังจากนั้นกัมมี่กูได้พบเข้ากับแบบจำลองสามมิติของเขาและ NPC ตัวอื่น ๆ ทำให้ตระหนักได้ว่าโลกของเขาเป็นเรื่องหลอกลวง พอมนี่แสดงความเห็นอกเห็นใจกับเขาและเชิญเขาไปที่คณะละครสัตว๋เพื่อที่จะหาความหมายใหม่ให้ชีวิต หั้งสองคนกลับไปยังแผนที่ได้โดยการสร้างกลิตช์การชนกันกับรถอีกคัน แล้วมอบรถให้กับสมุนโจรเพื่อที่จะยุติความขัดแย้งโดยดี กระนั้น หลังจากที่กัมมี่กูได้กลับเข้าโรงละคร เคนก็ลบเขาทิ้งเพื่อป้องกันการสับสนมนุษย์กับ NPC พอมนี่ไม่พอใจเป็นอย่างมาก แต่ก็สงบลงได้หลังจากที่ได้เข้าร่วมงานศพของคอฟโม่
| 3 | "ปริศนาลับคฤหาสน์มิลเดนฮอลล์" | 5 ตุลาคม ค.ศ. 2024 (2024-10-05) |  |
  ชาวแก๊งได้ถูกส่งไปยังคฤหาสน์มิลเดนฮอลล์เพื่อเปิดโปงปริศนาของเหล่าผีสางที่อาศัยอยู่ภายในนั้น คิงเกอร์ลากพอมนี่เข้าไปในส่วนสำหรับผู้ใหญ่ของเกมโดยไม่ได้ตั้งใจ พวกเขาจึงต้องฟังชุดข้อความที่ถูกบันทึกเอาไว้ ที่จะช่วยพวกเขาให้หนีจากสัตว์ประหลาดน่าสยอง คิงเกอร์ที่ปกติสติไม่ค่อยจะมี ก็ค่อย ๆ ฟื้นคืนตนเองขึ้นในระหว่างที่กำลังผจญภัย เมื่อคิงเกอร์ได้ทำร้ายสัตว์ประหลาดตัวนั้นด้วยปืนลูกซอง ข้อความสุดท้ายก็เผยว่า จริง ๆ แล้ว สัตว์ร้ายตัวนั้นเป็นเทวทูต ส่งผลให้ทั้งสองถูกดูดลงไปยังนรก คิงเกอร์ปลอบขวัญพอมนี่ที่หวาดกลัว พลางระลึกถึงอดีตในช่วงที่ภรรยาของเขากลายร่างเป็นนามธรรม และสร้างแรงบันดาลใจให้พอมนี่รักษาความทรงจำของเธอกับทุก ๆ คนที่โรงละครเอาไว้ เขาเสียสติและความทรงจำไปอีกครั้ง หลังจากที่ได้กลับมารวมตัวกับคนอื่น ๆ ซึ่งได้ผ่านเส้นทาง "สายรักสงบ" ในส่วนที่เป็นมิตรสำหรับครอบครัวของเกม ในขณะเดียวกันเคนก็ได้พาซูเบิลไปบำบัดจิตใจ เพื่อจะเข้าใจว่าทำไมเธอถึงปฏิเสธเข้าร่วมในการผจญภัยของเขา โดยเขาก็ลืมที่ซูเบิลเคยบอกไว้ว่า มันเกิดมาจากความเกลียดชังในร่างดิจิตอลของตัวเธอเอง เคนเริ่มที่จะสติแตกหลังจากที่ซูเบิลแย้งกลับไปว่าไม่มีใครชอบการผจญภัยของเขา การบำบัดจบลงด้วยการที่พวกเขาสลับบทบาทกัน
| 4 | "เริงระบำซ่อนใจในจานด่วน" | 14 ธันวาคม ค.ศ. 2024 (2024-12-14) |  |
  ซูเบิลได้หาหน้ากากพลาสติกใหม่มาให้กับแกงเกิ้ล เพื่อที่จะแทนหน้ากากสุขสันต์ที่แตกง่ายของเธอ ซึ่งก็ได้เพิ่มความมั่นใจให้กับแกงเกิ้ล เคนจัดการผจญภัยที่น่าเบื่อขึ้นที่ร้านอาหารจานด่วน สปั๊ดซี่ โดยกำหนดให้แกงเกิ้ลเป็นผู้จัดการกะ และคนที่เหลือเป็นพนักงาน แกงเกิ้ลเริ่มแสดงพฤติกรรมที่ฟุ้งพล่านและมั่นหน้ามากขึ้นเรื่อย ๆ ในขณะที่ก็เก็บกั้นความวิตกกังวลและเศร้าหมองของเธอเอาไว้ภายใน ซึ่งก็ทำให้คนอื่น ๆ รำคาญในขณะที่พวกเขาต้องเผชิญกับปัญหาของตนเอง พอมนี่ต้องเจอเข้ากับ NPC ต่าง ๆ ที่มาจากการการผจญภัยครั้งที่แล้ว ๆ เช่น กัมมี่กู และราชินีกล๊อยค์ รากาธ่าสารภาพความคิดเห็นแบบจริงใจออกมาต่อสมาชิกกลุ่ม ในขณะที่กำลังมึนเมาอยู่จากฤทธิ์ของ "ซอสโง่" และแจกซ์ก็อู้งานพลางรอคอยให้กะของเขาจบ ๆ ไป  จนในที่สุดพอมนี่ก็สังเกตถึงแกงเกิ้ลที่กำลังซึมเศร้า และอาสาที่จะดูร้านจนกว่าจะถึงชั่วโมงปิดแทนเธอ แกงเกิ้ลโยนหน้ากากใหม่ของเธอทิ้งไปอย่างมีความสุข แต่เธอก็ได้สะดุดล้มลงไปบนถนน ก่อนจะถูกรถบรรทุกชนเข้า เคนเทเลพอร์ตแกงเกิ้ลกลับมาเพื่อประเมินประสิทธิภาพการทำงาน ทำให้เธอกลับไปมีอารมณ์โศกเศร้าอีกครั้ง ซูเบิลได้ดึงให้เธอออกมาจากอารมณ์เศร้าที่โรงละคร และโน้มน้าวให้เธอกลับไปรวมกลุ่มกับคนอื่น ๆ